## Justícia instal·la una planta solar fotovoltaica per a autoconsum en la seu judicial de Vila-real

*** L’actuació compta amb una inversió de 41.612 euros i es preveu que els panells instal·lats subministren el 15 % del consum de l’edifici
* La intervenció perseguix reduir les emissions de CO2, el consum i els costos d’energia, i amb això assegurar un alt rendiment energètic en les seus judicials**

La Conselleria de Justícia i Administració Pública està executant les obres d’instal·lació d’una planta solar fotovoltaica per a autoconsum en la coberta de la seu judicial de Vila-real, que consistixen en la col·locació de 84 panells fotovoltaics de 580 Wp (potencia pic total de 48,7 kWp), per un import total de 41.612 euros.

Esta actuació s’emmarca en l’objectiu de la Conselleria de reduir les emissions de CO2, el consum i els costos d’energia, assegurant un alt rendiment energètic en els edificis de les seus judicials. En este sentit, es preveu que els panells instal·lats siguen capaços de subministrar el 15 % del consum de l’edifici.

**Renovació dels panells solars**

L’actuació inclou la renovació dels panells fotovoltaics, d’aproximadament 200 Wp, instal·lats durant la construcció de l’edifici, amb una tecnologia més antiga i en la qual no es podia comptabilitzar l’estalvi generat, per altres més eficients. La producció d’energia elèctrica renovable de la nova instal·lació s’estima en 63.565 kWh anuals.

En les hores del dia de producció solar, l’energia elèctrica generada pels panells fotovoltaiques suplirà part de l’energia del subministrament elèctric convencional, i, com que amb este sistema s’aprofita la major part de l’energia generada per a autoconsum, a penes hi ha excedents.

Esta actuació serà cofinançada per la Unió Europea a través del Fons NextGenerationEU i el Pla de recuperació, transformació i resiliència, gestionat per l’Ivace, en el qual s’obté una ajuda pròxima al 83 % del total de la inversió realitzada.

Amb esta nova instal·lació, la Conselleria de Justícia i Administració Pública reafirma el seu compromís amb les mesures d’estalvi, eficiència energètica i sostenibilitat, en reduir la petjada de carboni de les seus judicials.

Fecha: 08/07/2025